
1. BENDROSIOS NUOSTATOS

1.1. Regionų administracinis teismas (toliau – perkančioji organizacija), kviečia atskirus ūkio subjektus ar bendrai veiklai susivienijusių ūkio subjektų grupes (toliau – tiekėjai), turinčius kompetenciją, pajėgumus ir patirtį dalyvauti mažos vertės skelbiamoje apklausoje „Dovanų kortelių (kuponų) pirkimas“ (toliau – pirkimas).
1.2. Pirkimas vykdomas vadovaujantis Lietuvos Respublikos viešųjų pirkimų įstatymu (toliau – VPĮ), Lietuvos Respublikos civiliniu kodeksu, kitais viešuosius pirkimus reglamentuojančiais teisės aktais bei šiomis Mažos vertės skelbiamos apklausos sąlygomis (toliau – Pirkimo sąlygos).
1.3. Vartojamos pagrindinės sąvokos apibrėžtos VPĮ.
1.4.  Pirkimo sąlygos, jų paaiškinimai, papildymai skelbiami Centrinėje viešųjų pirkimų informacinėje sistemoje (toliau – CVP IS) adresu: https://viesiejipirkimai.lt/epps/home.do. Teismas neteikia tiekėjams Pirkimo dokumentų popierinio varianto. Tiekėjai turėtų atidžiai stebėti CVP IS talpinamus Pirkimo dokumentų paaiškinimus bei papildymus. Pirkime gali dalyvauti tik CVP IS registruoti tiekėjai. Bet kokia informacija, Pirkimo sąlygų paaiškinimai, pranešimai ar kitas perkančiosios organizacijos ir teikėjo susirašinėjimas yra vykdomas tik CVP IS susirašinėjimo priemonėmis – perkančiosios organizacijos pranešimus gaus prie pirkimo prisijungę tiekėjai.
1.5. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo, sąžiningumo principų ir konfidencialumo bei nešališkumo reikalavimų. Priimant sprendimus dėl Pirkimo sąlygų, vadovaujamasi racionalumo principu.
1.6. Išankstinio informacinio skelbimo apie šį pirkimą nebuvo, savanoriško ex ante skaidrumo skelbimo skelbti nenumatoma.
1.7. Perkančioji organizacija nėra pridėtinės vertės mokesčio (toliau – PVM) mokėtoja.
1.8. Pirkimą atlieka Regionų administracinio teismo nuolatinė viešųjų pirkimų komisija (toliau – Komisija). Įgaliotas asmuo palaikyti ryšį su tiekėjais, gauti iš jų pranešimus, susijusius su pirkimo procedūromis, yra Komisijos narė Renata Romeiko, el. paštas renata.romeiko@teismas.lt, tel. +370 606 35007.
1.9. Pirkimo sąlygose naudojamos sąvokos „tiekėjas“ ir „teikėjas“, „subteikėjas“ ir „subtiekėjas“ suprantamos kaip tapačios.
1.10. Jeigu apibūdinant Pirkimo objektą, pirkimo dokumentuose yra nurodyti konkretūs modeliai ar šaltiniai, standartai, konkretūs procesai ar prekės ženklai, patentai, tipai, konkreti kilmė ar gamyba tai apima ir jiems lygiaverčius produktus ar procesus (t. y. tiekėjas gali siūlyti ir atitinkamus lygiaverčius produktus ar procesus), nepriklausomai nuo to, ar šalia yra prierašas „arba lygiavertis“. Ši sąlyga netaikoma, jeigu išvardyti požymiai nurodomi siekiant apibrėžti perkančiosios organizacijos ar partnerių turimus produktus ar esamus procesus. Lygiavertiškumo įrodymas yra tiekėjo pareiga.
1.11. Šiame pirkime taikomi aplinkosauginiai kriterijai pagal 2011 m. birželio 28 d. Lietuvos Respublikos aplinkos ministro įsakymu Nr. D1-508 patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo 4.4.4.5 punktą – prekė, virtusi atliekomis, tinka paruošti pakartotinai naudoti ar perdirbti.
1.12. Šis pirkimas nėra rezervuotas pagal VPĮ 23 ir 24 straipsnių nuostatas.

2. PIRKIMO OBJEKTAS

2.1. Pirkimo objektas yra dovanų kortelės (kuponai) (toliau – prekės) skirtos Regionų administracinio teismo darbuotojams Vilniaus, Kauno, Klaipėdos, Šiaulių ir Panevėžio miestuose. 
2.2. Tiekėjas privalo pateikti pasiūlymą visai nurodytai pirkimo objekto apimčiai, o siūlomos prekės turi atitikti visus Pirkimo sąlygose nurodytus reikalavimus. 
2.3. Prekių savybės nustatytos Techninėje specifikacijoje (Pirkimo sąlygų 1 priedas).
2.4. [bookmark: _Hlk67032002]Šis pirkimas į dalis neskirstomas. 

3. [bookmark: _Toc47844930][bookmark: _Toc60525484]TIEKĖJŲ PAŠALINIMO PAGRINDAI IR KVALIFIKACIJOS REIKALAVIMAI

3.1. [bookmark: _Hlk132637602][bookmark: _Toc60525483][bookmark: _Toc47844929]Perkančioji organizacija neprašo pateikti Europos bendrojo viešųjų pirkimų dokumento.
3.2. Tiekėjų pašalinimo pagrindai pirkime nėra nustatomi. Tiekėjai privalo patvirtinti, kad jiems nėra taikomas pašalinimo pagrindas dėl paskirtos baudžiamojo poveikio priemonės (VPĮ 46 str. 21 d.), užpildydami pasiūlymo 6 punktą (Pirkimo sąlygų 2 priedas).
3.3. Reikalavimai tiekėjų kvalifikacijai pirkime nėra nustatomi.
3.4. Pateikdamas dokumentų skaitmenines kopijas ir pasirašydamas pasiūlymą fiziniu ar elektroniniu parašu, Tiekėjas patvirtina, kad pateiktų dokumentų kopijos yra tikros, atitinka originalus ir deklaruoja, jog visa pasiūlyme pateikta informacija yra teisinga, tiksli ir išsami. Tiekėjas prisiima atsakomybę už pateiktų duomenų ir dokumentų teisingumą bei jų atitiktį pirkimo dokumentų reikalavimams. 

4. DALYVAVIMAS PIRKIMO PROCEDŪROSE

[bookmark: _Toc60525485][bookmark: _Toc47844931]4.1. Pasiūlymą gali pateikti ūkio subjektų grupė. Jei Pirkime jungtinės veiklos sutarties pagrindu dalyvauja ūkio subjektų grupė, ji pateikia jungtinės veiklos sutartį.
4.2. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su perkančiąja organizacija sudaryti Pirkimo sutartį, šių įsipareigojimų dalis, tenkanti kiekvienai sutarties šaliai, bei numatyta, kuris iš šios sutarties dalyvių įgaliojamas jungtinės veiklos sutarties dalyvių vardu teikti pasiūlymą, o, laimėjus pirkimą, ir pasirašyti Pirkimo sutartį su perkančiąja organizacija, teikti PVM sąskaitas faktūras atsiskaitymams (mokėjimai bus atliekami tik vienam iš jungtinės veiklos sutarties partnerių), pasirašyti su Pirkimo sutarties vykdymu susijusius dokumentus (įgaliotas dalyvis). Taip pat šia jungtinės veiklos sutartimi turi būti užtikrinta solidari visų jos šalių atsakomybė už prievolių perkančiajai organizacijai nevykdymą (nepriklausomai nuo jų įnašo pagal jungtinės veiklos sutartį).
4.3. Perkančioji organizacija nereikalauja, kad, ūkio subjektų grupės pateiktą pasiūlymą pripažinus geriausiu ir pasiūlius sudaryti pirkimo sutartį, ši ūkio subjektų grupė įgytų tam tikrą teisinę formą.
4.4. Tiekėjas gali pasitelkti subtiekėjus. Jeigu tiekėjas Pirkimo sutarčiai vykdyti numato pasitelkti subtiekėjus, jų dalyvavimas nepriklausomai nuo pirkimo objektą sudarančių prekių vertės turi būti patvirtintas ketinimų protokolu arba preliminaria sutartimi ar kitu dokumentu, kurie turi būti pateikti kartu su pasiūlymu. Tiekėjas turi nurodyti, kokiai Pirkimo sutarties daliai ir kokius subtiekėjus jis ketina pasitelkti.
5. PASIŪLYMŲ RENGIMAS, PATEIKIMAS, KEITIMAS

5.1. Pasiūlymas turi būti parengtas vadovaujantis Techninės specifikacijos (Pirkimo sąlygų 1 priedas) ir kitomis pirkimo sąlygų nuostatomis.
Bendra pasiūlymo kaina negali viršyti 22 500,00 Eur be PVM. Jeigu pasiūlymo kaina bus didesnė, pasiūlymas bus atmestas vadovaujantis Pirkimo sąlygų 10.2.4 punkto nuostatomis. Vadovaujantis Lietuvos Respublikos pridėtinės vertės mokesčio įstatymo 91 straipsnio 3 dalimi, daugiatipio kupono perleidimas nėra PVM objektas, todėl PVM netaikomas.
5.2. Tiekėjas, teikdamas pasiūlymą, turi siūlyti visą pirkimo dokumentuose nurodytą pirkimo objekto apimtį. Pateikdamas pasiūlymą, tiekėjas susipažįsta ir sutinka su nurodytomis Pirkimo sąlygomis ir patvirtina, kad jo pasiūlyme pateikta informacija yra teisinga bei apima viską, ko reikia tinkamam Pirkimo sutarties įvykdymui. Perkančioji organizacija jokiomis aplinkybėmis neprivalo atlyginti galimų nuostolių dalyviams, kad ir kokie jie būtų (ypač negautų pajamų ir/ar negauto pelno) ar kad ir kaip būtų susiję su Pirkimo procedūros nutraukimu, netgi jei perkančioji organizacija ir buvo informuota, kad tokie nuostoliai galimi.
5.3. Pasiūlymas turi būti pateikiamas elektroninėmis priemonėmis naudojant CVP IS. Elektroninis pasiūlymas turi būti pateiktas pasirašytas tiekėjo arba jo įgalioto asmens elektroniniu parašu, atitinkančiu teisės aktų reikalavimus, arba fiziniu parašu (tokiu atveju pridedami skenuoti pasiūlymo dokumentai).
Pasiūlymai, pateikti vokuose popierine forma, nebus priimami ir nebus vertinami. Elektroninėmis priemonėmis pasiūlymus gali teikti tik tiekėjai, kurie yra užsiregistravę CVP IS adresu: https://viesiejipirkimai.lt/epps/home.do.
5.4. Tiekėjo pasiūlymas bei kita korespondencija pateikiama lietuvių kalba. Jei dokumentai yra išduoti kita, nei reikalaujama, kalba, vertimas į lietuvių kalbą turi būti patvirtintas vertėjo parašu ir vertimo biuro antspaudu.
5.5. Pasiūlymą sudaro tiekėjo elektroninėmis CVP IS priemonėmis pateiktų dokumentų visuma.
5.6. Tiekėjas privalo parengti ir pateikti pasiūlymą, kurį sudaro: 
5.6.1. Tiekėjo pasiūlymas (Pirkimo sąlygų 2 priedas).
5.6.2. Jungtinės veiklos sutartis, jei pasiūlymą teikia ūkio subjektų grupė.
5.6.3. Informacija apie subtiekėjus – kokius subtiekėjus tiekėjas ketina pasitelkti vykdydamas pirkimo sutartį ir kokiai pirkimo daliai jie bus pasitelkiami (jeigu taikoma).
5.6.4. Informacija apie ūkio subjektus, kurių pajėgumais tiekėjas remiasi.
5.6.5. Dokumentai, įrodantys, kad tiekėjui bus prieinami kitų ūkio subjektų, kurių pajėgumais jis ketina remtis, ištekliai (jeigu taikoma).
5.6.6. Kiti Pirkimo sąlygose nurodyti dokumentai ir (ar) informacija.
5.6.7. Visi pateikiami dokumentai turi būti galiojantys.
5.7. Prekių kaina nurodoma eurais (suapvalinant iki dviejų skaičių po kablelio). Į kainą turi būti įskaičiuoti visi mokesčiai bei kitos išlaidos, reikalingos tinkamam sutarties vykdymui, turi būti atsižvelgta į visas perkamo objekto apimtis, į pasiūlymo kainos sudėtines dalis, į techninės specifikacijos reikalavimus bei į visus kitus šio pirkimo dokumentų reikalavimus. 
5.8. Pasiūlymą sudaro tiekėjo pateikti duomenys, dokumentai elektroninėje formoje ir atsakymai CVP IS, kurie laikomi tikrais ir galiojančiais. Perkančioji organizacija pasilieka teisę bet kada pareikalauti dokumentų originalų.
5.9. Tiekėjams draudžiama pateikti alternatyvius pasiūlymus. Pateikus alternatyvų pasiūlymą, tiekėjo pasiūlymas ir visi alternatyvūs pasiūlymai bus atmesti. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja keliuose pasiūlymuose, visi tokie pasiūlymai bus atmesti.  
5.10. Pasiūlymas turi būti pateiktas perkančiajai organizacijai CVP IS priemonėmis iki skelbime apie pirkimą nurodyto termino pabaigos Lietuvos laiku, o jeigu CVP IS nurodytas pasiūlymų pateikimo terminas buvo pratęstas – iki pratęsto termino pabaigos.
5.11.	Komisija neatsako už CVP IS, kurią administruoja Viešųjų pirkimų tarnyba, sutrikimus ar kitus nenumatytus atvejus, dėl kurių pasiūlymai nebuvo gauti ar teikti pavėluotai. Atsižvelgiant į tai, tiekėjams siūloma rengti pasiūlymus taip, kad liktų pakankamai laiko jiems laiku ir tinkamai pateikti.  
5.12.	Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. 
5.13. Tiekėjai pasiūlyme gali nurodyti, kokia pasiūlyme pateikta informacija yra konfidenciali. Informacija, kurią viešai skelbti įpareigoja Lietuvos Respublikos įstatymai, negali būti tiekėjo nurodoma kaip konfidenciali. Nurodydamas, kuri informacija yra konfidenciali, tiekėjas turi vadovautis VPĮ 20 straipsnio nuostatomis. Jei tokia informacija pasiūlyme nebus nurodyta, tuomet bus laikoma, kad bet kuri pateiktame pasiūlyme nurodyta informacija nėra konfidenciali. 
5.14. Perkančioji organizacija turi teisę pratęsti pasiūlymo pateikimo terminą. Apie naują pasiūlymų pateikimo terminą perkančioji organizacija paskelbia VPĮ nustatyta tvarka ir CVP IS priemonėmis praneša visiems suinteresuotiems tiekėjams. 
5.15. Perkančioji organizacija laikys, kad visi tiekėjai, pateikę pasiūlymus, yra susipažinę su Lietuvos Respublikos teisės aktais, reglamentuojančiais viešuosius pirkimus, pirkimo-pardavimo sutarčių sudarymą ir vykdymą, ir kitais teisės aktais, kurių nuostatos gali liesti bet kokius tarp perkančiosios organizacijos ir tiekėjų susiklostančius santykius, kylančius iš, ar susijusius su šio pirkimo procedūromis.

6. PASIŪLYMŲ GALIOJIMAS 

6.1. Pasiūlymas galioja jame tiekėjo nurodytą laiką, tačiau ne trumpiau kaip 3 (tris) mėnesius nuo pasiūlymo pateikimo termino pabaigos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta šiame Pirkimo sąlygų punkte.
6.2. Kol nesibaigė pasiūlymų galiojimo laikas, perkančioji organizacija turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą. Tiekėjas, kuris sutinka pratęsti savo pasiūlymo galiojimo laiką, apie tai raštu praneša perkančiajai organizacijai jos nurodytu terminu. Jeigu tiekėjas neatsako į perkančiosios organizacijos prašymą pratęsti pasiūlymo galiojimo terminą, jo nepratęsia, laikoma, kad jis atmetė prašymą pratęsti savo pasiūlymo galiojimo terminą. 





7. PIRKIMO SĄLYGŲ PAAIŠKINIMAS IR PATIKSLINIMAS

[bookmark: _Hlk70003599]7.1. Pirkimo sąlygos gali būti paaiškinamos, patikslinamos tiekėjų iniciatyva, jiems CVP IS priemonėmis kreipiantis į perkančiąją organizaciją. Prašymai paaiškinti Pirkimo sąlygas gali būti pateikiami perkančiajai organizacijai ne vėliau kaip likus 2 dienoms iki pasiūlymų pateikimo termino pabaigos. Tiekėjai turėtų būti aktyvūs ir pateikti klausimus ar paprašyti paaiškinti Pirkimo sąlygas iš karto jas išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio keisti nebus galima.
7.2. Nesibaigus pasiūlymų pateikimo terminui, perkančioji organizacija turi teisę savo iniciatyva paaiškinti, patikslinti Pirkimo sąlygas.
7.3. Atsakydama į kiekvieną tiekėjo raštu pateiktą prašymą paaiškinti Pirkimo sąlygas, jeigu jis buvo pateiktas nepasibaigus šių Pirkimo sąlygų 7.1 punkte nurodytam terminui, arba aiškindama, tikslindama Pirkimo sąlygas savo iniciatyva, perkančioji organizacija turi paaiškinimus, patikslinimus paskelbti CVP IS (nenurodydama, iš ko gautas prašymas duoti paaiškinimą) ne vėliau kaip likus 1 darbo dienai iki pasiūlymų pateikimo termino pabaigos. Į laiku gautą tiekėjo prašymą paaiškinti Pirkimo sąlygas perkančioji organizacija atsako ne vėliau kaip per 1 darbo dieną nuo jo gavimo dienos. 
7.4. Perkančioji organizacija, paaiškindama ar patikslindama pirkimo dokumentus, privalo užtikrinti tiekėjų anonimiškumą, t. y. privalo užtikrinti, kad tiekėjas nesužinotų kitų tiekėjų, dalyvaujančių Pirkimo procedūrose, pavadinimų ir kitų rekvizitų.
7.5. Perkančioji organizacija nerengs susitikimų su tiekėjais dėl Pirkimo dokumentų paaiškinimų.
7.6. Tuo atveju, kai tikslinama paskelbta informacija, perkančioji organizacija atitinkamai patikslina skelbimą apie Pirkimą ir prireikus pratęsia pasiūlymų pateikimo terminą protingumo kriterijų atitinkančiam terminui, per kurį tiekėjai, rengdami pasiūlymus, galėtų atsižvelgti į patikslinimus.
Jeigu perkančioji organizacija Pirkimo sąlygas paaiškina (patikslina) ir negali Pirkimo sąlygų paaiškinimų (patikslinimų) pateikti taip, kad visi tiekėjai juos gautų ne vėliau kaip likus 1 darbo dienai iki pasiūlymų pateikimo termino pabaigos, perkelia pasiūlymų pateikimo terminą laikui, per kurį tiekėjai, rengdami pirkimo pasiūlymus, galėtų atsižvelgti į šiuos paaiškinimus (pa tikslinimus).
Teikdama informaciją, jeigu papildomos informacijos nebuvo paprašyta laiku arba ji neturi esminės įtakos pasiūlymų parengimui, perkančioji organizacija pasiūlymų pateikimo termino gali nepratęsti. Apie pasiūlymų pateikimo termino pratęsimą pranešama patikslinant skelbimą. Pranešimai apie pasiūlymų pateikimo termino nukėlimą taip pat paskelbiami CVP IS ir išsiunčiami suinteresuotiems tiekėjams, jeigu tokie yra žinomi perkančiajai organizacijai.
7.7. Bet kokia informacija, prašymai paaiškinti Pirkimo sąlygas, Pirkimo sąlygų paaiškinimai, pranešimai ar kitas Komisijos ir tiekėjo susirašinėjimas vykdomas tik CVP IS susirašinėjimo priemonėmis. 

8. PASIŪLYMO KAINOS ŠIFRAVIMAS

8.1. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:
8.1.1. iki pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukcija, kaip tiekėjui užšifruoti pasiūlymą galima rasti interneto svetainėje https://vpt.lrv.lt/lt/nuorodos/kiti-duomenys/pasiulymu-sifravimas/.
8.2.2.  per 30 min. nuo pasiūlymų pateikimo termino pabaigos CVP IS susirašinėjimo priemonėmis pateikti slaptažodį,  su kuriuo perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis pasirinktinai: perkančiosios organizacijos oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais). 
8.2. Tiekėjui užšifravus visą pasiūlymą ir iki vokų atplėšimo procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).

9. SUSIPAŽINIMAS SU PASIŪLYMAIS 

9.1. Susipažinimas su CVP IS priemonėmis pateiktais tiekėjų pasiūlymais vyks elektroniniu būdu Skelbime apie pirkimą nustatytą dieną, ne anksčiau nei po 30 minučių po pasiūlymų pateikimo termino pabaigos. 
9.2. Susipažinimo su elektroninėmis priemonėmis gautais pasiūlymais procedūroje dalyviai ar jų įgalioti atstovai nedalyvauja. Pasiūlymai bus nagrinėjami ir vertinami tiekėjams ir jų įgaliotiems atstovams nedalyvaujant.
9.3. Atsižvelgiant į tai, kad pasiūlymai pateikiami elektroninėmis priemonėmis, apie susipažinimo su pasiūlymais procedūros rezultatus nebus pranešama to pageidaujantiems pasiūlymus pateikusiems tiekėjams. Informaciją, apie tiekėjus ir jų pateiktų pasiūlymų kainas, perkančioji organizacija CVP IS priemonėmis teikia tik po pasiūlymų įvertinimo ir laimėjusio pasiūlymo nustatymo.

10. PASIŪLYMŲ NAGRINĖJIMAS IR PASIŪLYMŲ 
ATMETIMO PRIEŽASTYS

10.1. Atlikus pradinį susipažinimą su pasiūlymais, Komisija nagrinėja, vertina ir palygina tiekėjų pateiktus pasiūlymus, vadovaudamasi pirkimo dokumentuose nustatytomis sąlygomis.
10.2. Perkančioji organizacija, vadovaudamasi VPĮ 55, 56 ir 57 straipsniais, laimėtoju nustato ekonomiškai naudingiausią pasiūlymą, jei įvykdomos visos toliau nurodytos sąlygos (tiekėjo, kuris negalėtų būti nustatytas laimėtoju pagal šio punkto nuostatas, pasiūlymas atmetamas):
10.2.1. pasiūlymas atitinka skelbime apie pirkimą ir pirkimo dokumentuose nustatytus reikalavimus, sąlygas ir kriterijus;
10.2.2. pasiūlymą pateikęs tiekėjas nėra pašalintas vadovaujantis VPĮ 46 straipsniu (atitinkamai Pirkimo sąlygų 3.2 punktas);
10.2.3. pasiūlymą pateikęs tiekėjas per perkančiosios organizacijos nustatytą terminą patikslino, papildė, paaiškino informaciją, kaip nurodyta VPĮ 45 straipsnio 3 dalyje (atitinkamai Pirkimo sąlygų 10.4 punktas);
10.2.4. pasiūlyta kaina neviršija pirkimui skirtų lėšų, nustatytų perkančiosios organizacijos prieš pradedant pirkimo procedūrą (Pirkimo sąlygų 5.1 punktas);
10.2.5. nėra VPĮ 57 straipsnio 3 dalyje nustatytų aplinkybių.
10.3. Perkančioji organizacija gali nuspręsti nesudaryti pirkimo sutarties su ekonomiškai naudingiausią pasiūlymą pateikusiu tiekėju, jeigu ji nustato, kad pasiūlymas neatitinka VPĮ 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų.
10.4. Jeigu dalyvis pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, perkančioji organizacija gali nepažeisdama lygiateisiškumo ir skaidrumo principų prašyti dalyvį šiuos dokumentus ar duomenis patikslinti, papildyti arba paaiškinti per jos nustatytą protingą terminą. Pasiūlymai tikslinami, papildomi arba paaiškinami vadovaujantis Viešųjų pirkimų tarnybos nustatytomis taisyklėmis. 
10.5. Perkančioji organizacija gali nevertinti viso tiekėjo pasiūlymo, jeigu patikrinusi jo dalį nustato, kad, vadovaujantis VPĮ reikalavimais, pasiūlymas turi būti atmestas. Šios dalies nuostata netaikoma, jeigu perkančioji organizacija ketina pasinaudoti VPĮ 63 straipsnio 1 dalies 2 punkte nustatyta skelbiamų derybų sąlyga, kai leidžiama pakartotinai nebeskelbti skelbimo apie pirkimą.
10.6. Tiekėjo pateiktų duomenų patikslinimai, paaiškinimai ir kiti dokumentai perkančiajai organizacijai siunčiami CVP IS priemonėmis.

[bookmark: _Hlk63429465]11. PASIŪLYMŲ VERTINIMAS

11.1. Perkančiosios organizacijos neatmesti pasiūlymai vertinami ekonominio vertinimo kriterijumi pagal kainą. Pasiūlymuose nurodytos kainos bus vertinamos eurais.

12. SPRENDIMAS DĖL PIRKIMO SUTARTIES SUDARYMO

12.1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę ir laimėjusį pasiūlymą bei priima sprendimą sudaryti pirkimo sutartį. Pasiūlymai šioje eilėje surašomi ekonominio naudingumo mažėjimo tvarka. Pasiūlymų eilė nenustatoma, jei buvo gautas tik vienas pasiūlymas. Jeigu kelių pateiktų pasiūlymų yra vienodas ekonominis naudingumas, nustatant pasiūlymų eilę pirmesnis į šią eilę įrašomas tiekėjas, kurio vokas su pasiūlymu įregistruotas anksčiausiai. 
12.2. Suinteresuotiems dalyviams ne vėliau kaip per 3 darbo dienas CVP IS priemonėmis pranešama apie priimtą sprendimą nustatyti laimėjusį pasiūlymą, dėl kurio bus sudaroma Pirkimo sutartis, ir nurodoma nustatyta pasiūlymų eilė, laimėjęs pasiūlymas. Jei bus nuspręsta nesudaryti pirkimo sutarties, minėtame pranešime nurodomos tokio sprendimo priežastys.
12.3. Pirkimo sutarties sudarymo atidėjimo terminas netaikomas. 
12.4. Perkančioji organizacija sudaryti pirkimo sutartį siūlo tam dalyviui, kurio pasiūlymas pripažintas laimėjusiu.  Dalyvis, kurio pasiūlymas pripažintas laimėjusiu, raštu kviečiamas sudaryti pirkimo sutartį ir jam nurodoma data, iki kada jis privalo ją pasirašyti.
12.5. Sudarant pirkimo sutartį, joje negali būti keičiama laimėjusio tiekėjo pasiūlymo kaina ar kitos sąlygos ir Pirkimo dokumentuose nustatytos Pirkimo sąlygos. 
12.6. Jeigu tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti, arba iki perkančiosios organizacijos nurodyto laiko nepasirašo pirkimo sutarties, arba atsisako sudaryti pirkimo sutartį VPĮ ir Pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju perkančioji organizacija siūlo sudaryti pirkimo sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį, jeigu tenkinamos VPĮ 45 straipsnio 1 dalyje išdėstytos sąlygos.
12.7. Perkančioji organizacija gali nuspręsti nesudaryti pirkimo sutarties su ekonomiškai naudingiausią pasiūlymą pateikusiu tiekėju, jeigu paaiškėja, kad pasiūlymas neatitinka VPĮ 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų.

13. PRETENZIJŲ IR SKUNDŲ NAGRINĖJIMO TVARKA

13.1. Tiekėjas, kuris mano, kad perkančioji organizacija nesilaikė VPĮ reikalavimų ir tuo pažeidė ar pažeis jo teisėtus interesus, turi teisę iki Pirkimo sutarties sudarymo pareikšti pretenziją perkančiajai organizacijai dėl perkančiosios organizacijos veiksmų ar priimtų sprendimų. Pretenzijos pateikimas yra privaloma ikiteisminė ginčo nagrinėjimo stadija. Ginčų nagrinėjimo tvarka numatyta VPĮ VII skyriuje. 

14. INFORMAVIMAS APIE PIRKIMO PROCEDŪROS REZULTATUS

14.1.	Komisija, vadovaudamasi VPĮ 58 straipsnyje numatytais terminais, CVP IS priemonėmis teikia informaciją: 
14.1.1. dalyviams ne vėliau kaip per 3 darbo dienas raštu praneša apie priimtą sprendimą nustatyti laimėjusį pasiūlymą, dėl kurio bus sudaroma pirkimo sutartis, pateikia VPĮ 58 straipsnio 2 dalyje nurodytos atitinkamos informacijos, kuri dar nebuvo pateikta pirkimo procedūros metu, santrauką, nurodo nustatytą pasiūlymų eilę ir laimėjusį pasiūlymą. Perkančioji organizacija nurodo priežastis, dėl kurių buvo priimtas sprendimas nesudaryti pirkimo sutarties, pradėti pirkimą iš naujo. 
14.1.2. gavusi dalyvio raštu pateiktą prašymą, ne vėliau kaip per 15 dienų nuo jo gavimo dienos išsamiai pateikia šią informaciją:
14.1.2.1. dalyviui, kurio pasiūlymas nebuvo atmestas, – laimėjusio pasiūlymo charakteristikas ir santykinius pranašumus, įskaitant kainą, dėl kurių šis pasiūlymas buvo pripažintas geriausiu, taip pat šį pasiūlymą pateikusio dalyvio pavadinimą;
[bookmark: V30a864ae1de84c3cb5fceaf752de59d6][bookmark: Vf259add090a74a80b598ba194532ff1b][bookmark: Vbac5f4eb98fb46beb707c7a2fbe2896f]14.1.2.2. dalyviui, kurio pasiūlymas buvo atmestas, – pasiūlymo atmetimo priežastis, įskaitant, jeigu taikoma, informaciją apie tai, kad buvo remtasi VPĮ 45 straipsnio 4 dalies nuostatomis, o VPĮ 37 straipsnio 6 ir 7 dalyse nurodytais atvejais – taip pat priežastis, dėl kurių priimtas sprendimas dėl nelygiavertiškumo arba sprendimas, kad prekės, paslaugos ar darbai neatitinka nurodyto rezultatų apibūdinimo ar funkcinių reikalavimų.
14.2. Suinteresuoti dalyviai nuo perkančiosios organizacijos pranešimo apie laimėjusį pasiūlymą pateikimo dienos iki sutarties sudarymo turi teisę prašyti pateikti laimėjusį pasiūlymą. Tokiu atveju VPĮ 102 straipsnio 1 dalyje nustatytas terminas pratęsiamas papildomam terminui, jį skaičiuojant nuo suinteresuoto dalyvio prašymo pateikti laimėjusį pasiūlymą pateikimo perkančiajai organizacijai dienos iki tol, kol suinteresuotam dalyviui bus pateiktas minėtas pasiūlymas. Jeigu laimėjusio dalyvio pasiūlymas pateikiamas tą pačią dieną, kai buvo paprašyta, VPĮ 102 straipsnio 1 dalyje nustatytas terminas pratęsiamas vienai darbo dienai. Perkančioji organizacija laimėjusį pasiūlymą suinteresuotiems dalyviams gali pateikti teikdama VPĮ 102  straipsnio 1 dalyje nurodytą informaciją.
14.3. Perkančioji organizacija VPĮ 58 straipsnio 1–4 dalyse nurodytais atvejais negali teikti informacijos, jeigu jos atskleidimas prieštarauja informacijos ir duomenų apsaugą reguliuojantiems teisės aktams arba visuomenės interesams, pažeidžia teisėtus konkretaus tiekėjo komercinius interesus arba turi neigiamą poveikį tiekėjų konkurencijai.

15. PIRKIMO SUTARTIES SĄLYGOS

15.1. [bookmark: _Ref297809572]Pirkimo sutarties projektas pateikiamas Pirkimo sąlygų 3 priede.
15.2.  Jeigu dalyvis, kuriam buvo pasiūlyta sudaryti pirkimo sutartį, raštu atsisako ją sudaryti arba iki perkančiosios organizacijos nurodyto laiko nepasirašo pirkimo sutarties, arba atsisako sudaryti pirkimo sutartį VPĮ ir pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tokiu atveju, jeigu tiekėjas iki perkančiosios organizacijos nurodyto termino nepateikia pirkimo dokumentuose nustatyto pirkimo sutarties įvykdymo užtikrinimą patvirtinančio dokumento (jei buvo reikalauta) arba neįvykdo kitų pirkimo sutartyje nustatytų jos įsigaliojimo sąlygų, perkančioji organizacija siūlo sudaryti pirkimo sutartį dalyviui, kurio pasiūlymas pagal nustatytą pasiūlymų eilę yra pirmas po dalyvio, atsisakiusio sudaryti pirkimo sutartį, nepateikusio pirkimo sutarties įvykdymo užtikrinimo (jei buvo reikalauta) ar neįvykdžiusio kitų pirkimo sutarties įsigaliojimo sąlygų, jeigu šis pasiūlymas nėra atmetamas.
15.3. Pirkimo sutartyje ir sutarties pakeitimo atveju taikomas kainos apskaičiavimo būdas: fiksuotos kainos.
15.4. Pirkimo sutartis jos galiojimo laikotarpiu gali būti keičiama neatliekant naujos pirkimo procedūros vadovaujantis VPĮ 89 straipsniu.
_______________


Pirkimo sąlygų
                  1 priedas
[image: ]

[bookmark: _Hlk213837099]DOVANŲ KORTELIŲ (KUPONŲ) PIRKIMAS

TECHNINĖ SPECIFIKACIJA

1. Pirkimo objektas – dovanų kortelės (kuponai).
2. Perkamas dovanų kortelių (kuponų) minimalus kiekis – 150 vnt. Tikslus dovanų kortelių (kuponų) skaičius bus nurodytas pateikiant užsakymą.
3. Vienos dovanų kortelės (kupono) nominali vertė – 150 eurų. 
Pagrįstais atvejais nesant galimybės pateikti nurodytos nominalios vertės dovanų kortelės (kupono), perkančioji organizacija suteikia galimybę pateikti mažesnės vertės verčių korteles, pvz. 3 vnt. po 50 eurų dovanų korteles (kuponus), kurių bendra suma yra ne mažesnė nei 150 eurų.
4. Dovanų kortelės (kuponai) – priemonė, kuria nustatomas įpareigojimas priimti ją kaip atlygį už prekes, nenaudojant grynųjų pinigų ir banko kortelių.
5. Dovanų kortelių (kuponų) galiojimo terminas – ne trumpesnis kaip 6 (šeši) mėnesiai nuo kortelių pristatymo perkančiajai organizacijai dienos.
6. Reikalavimai pirkimo objektui:
6.1. Dovanų kortelės (kuponai) turi galioti parduotuvėje (-ėse), kurioje (-iose) prekiaujama įvairaus pobūdžio prekėmis. Pagrindinis asortimentas – įvairūs maisto produktai; namų apyvokos reikmenys, biuro ir mokyklinės prekės; asmens higienos gaminiai.
6.2. Turi būti bent po 2 vietas Vilniaus, Kauno, Klaipėdos, Šiaulių ir Panevėžio miestuose, kur galima įsigyti 6.1 punkte nurodytas prekes atsiskaitant dovanų kortele (kuponu).
6.3. Su dovanų kortelėmis (kuponais) turi būti galimybė atsiskaityti už visas prekes, esančias parduotuvėje (-ėse), išskyrus alkoholinius gėrimus ir tabako gaminius.
6.4. Dovanų kortelėmis (kuponais) turi būti galima atsiskaityti bet kurioje fizinėje tiekėjo parduotuvėje. Elektroniniai kuponai (kortelės) šiuo pirkimu neperkami.
6.5. Turi būti galimybė, esant didesnei perkamų prekių sumai nei dovanų kortelės (kupono) likutis, likusią sumą sumokėti grynaisiais pinigais arba banko kortele.
6.6. Turi būti galimybė atsiskaityti dalimis, neišperkant visos kupono vertės iš karto. Atsiskaitymų už prekes skaičius turi būti neribotas, kol dovanų kortelė (kuponas) galioja ir joje yra pinigų likutis.
6.7. Dovanų kortelės (kuponai) negali būti keičiamos į pinigus.
6.8. Pageidautina, kad dovanų kortelės (kuponai) būtų įpakuotos į vokus.
6.9. Kortelė, virtusi atliekomis, turi būti tinkama paruošti pakartotinai naudoti ar perdirbti.
7. Dovanų kortelės (kuponai) turi būti pristatytos į kiekvieną nurodytą vietą pagal perkančiosios organizacijos pateiktą užsakymą. Dovanų kortelių (kuponų) pristatymo adresai: 
7.1. Regionų administracinio teismo Vilniaus rūmai, Žygimantų g. 2, Vilnius;
7.2. Regionų administracinio teismo Kauno rūmai, A. Mickevičiaus g. 8A, Kaunas;
7.3. Regionų administracinio teismo Klaipėdos rūmai, Galinio Pylimo g. 9, Klaipėda;
7.4. Regionų administracinio teismo Šiaulių rūmai, Dvaro g. 80, Šiauliai;
7.5. Regionų administracinio teismo Panevėžio rūmai, Respublikos g. 62, Panevėžys.



Pirkimo sąlygų
                 2 priedas

(Tiekėjo pavadinimas)

(Juridinio asmens teisinė forma, buveinė, kontaktinė informacija, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

__________________________
(Adresatas)

PASIŪLYMAS
DOVANŲ KORTELIŲ (KUPONŲ) PIRKIMAS

 ____________ Nr.______
(Data)
__________ 
(Vieta)

	Tiekėjo pavadinimas (jeigu dalyvauja ūkio subjektų grupė, surašomi visi dalyvių pavadinimai)

	

	Tiekėjo adresas 

	

	Už pasiūlymą atsakingo asmens vardas, pavardė

	

	Telefono numeris

	

	El. pašto adresas

	



1. Šiuo pasiūlymu pažymime, kad sutinkame su visomis apklausos sąlygomis, nustatytomis: 
· Pirkimo sąlygose;
· Techninėje specifikacijoje;
· kituose pirkimo dokumentuose.

2. Patvirtiname, kad visa pasiūlyme pateikta informacija yra teisinga ir kad nenuslėpėme jokios informacijos, kurią buvo prašoma pateikti pirkimo dokumentuose. Suprantame, kad, išaiškėjus aukščiau nurodytoms aplinkybėms, būsime pašalinti iš šio pirkimo ir mūsų pateiktas pasiūlymas bus atmestas. Pasirašydami CVP IS priemonėmis pateiktą pasiūlymą kvalifikuotu elektroniniu parašu, patvirtiname, kad dokumentų skaitmeninės kopijos ir elektroninėmis priemonėmis pateikti duomenys yra tikri.

3. Siūlomos prekės visiškai atitinka pirkimo dokumentuose nurodytus reikalavimus.

4. Siūloma tokia kaina:
	Eil. Nr.
	Prekės pavadinimas
	Mato vnt.
	Minimalus kiekis sutarties vykdymo laikotarpiu
	Vieneto kaina 
Eur be PVM
	Bendra 
kaina 
Eur be PVM

	1.
	150 eurų nominalios vertės
dovanų kortelė (kuponas)

	Vnt.
	150
	
	



Iš viso bendra pasiūlymo kaina: ___________________ be PVM (nurodyti kainą skaičiais ir žodžiais).  

Pastaba:
· Kainos pasiūlyme nurodomos paliekant du skaitmenis po kablelio.
· Jei suma skaičiais neatitinka sumos žodžiais, teisinga laikoma suma žodžiais.
· Daugiatipio kupono perleidimas nėra PVM objektas pagal Lietuvos Respublikos pridėtinės vertės mokesčio įstatymo 91 straipsnio 3 dalį, todėl PVM netaikomas.
· Prekės bus perkamos pagal poreikį sutarties vykdymo laikotarpiu, mokant pagal sutartyje nurodytus įkainius bei neviršijant 24 000,00 Eur be PVM. Perkančioji organizacija įsipareigoja nupirkti nurodytą minimalų prekių kiekį pirmuoju užsakymu.

5. Patvirtiname, kad į mūsų siūlomą kainą yra įskaičiuotos visos išlaidos bei visi mokesčiai, ir kad mes prisiimame riziką už visas išlaidas, kurias, teikdami pasiūlymą ir laikydamiesi perkančiosios organizacijos reikalavimų, privalėjome įskaičiuoti į pasiūlymo kainą.

6. Dėl VPĮ 46 str. 21 d. nurodyto tiekėjų pašalinimo pagrindo: ar ekonominės veiklos vykdytojas yra neatlikęs jam teismo sprendimu paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose? (Tais atvejais, kai tiekėjui teismas nėra paskyręs šios baudžiamojo poveikio priemonės arba jeigu ją būtų paskyręs, tačiau tiekėjas jau būtų ją atlikęs (t. y. terminas jau būtų pasibaigęs), tai reiškia, kad tiekėjui ši sąlyga yra netaikoma, todėl tiekėjas žymi „Ne“.)
	Taip:
	
	Ne:
	



7. Vykdant sutartį pasitelksime šiuos subtiekėjus / subteikėjus: (Pildyti tuomet, jei sutarties vykdymui bus pasitelkti subtiekėjai (subteikėjai).)
	Eil.
Nr.
	Subtiekėjo (subteikėjo) pavadinimas ir pirkimo sutarties dalis, kuriai pasitelkiamas

	
	

	
	

	
	




8. Remsimės šių ūkio subjektų pajėgumais: (Pildyti tuomet, jei bus remiamasi ūkio subjektų pajėgumais.)
	Eil. Nr.
	Nurodomas ūkio subjekto pavadinimas ir kokiems reikalavimams pagrįsti remiamasi jų pajėgumais 

	
	

	
	

	
	



9. Šiame pasiūlyme yra pateikta ši konfidenciali informacija: (Pildyti tuomet, kai bus pateikta konfidenciali informacija pagal VPĮ 20 str. Laimėjusio dalyvio pasiūlymas bei sudaryta sutartis (išskyrus konfidencialią informaciją) bus viešinami CVP IS.)
	Eil. Nr.
	Pateiktų dokumentų pavadinimas
	Dokumento puslapis (-iai)
	Kokiu pagrindu atitinkamas dokumentas yra konfidencialus?

	
	
	
	

	
	
	
	



10. Pasiūlymas galioja iki termino, nustatyto pirkimo dokumentuose.

11. Ryšiams su perkančiąją organizacija palaikyti skiriame ___________________ (nurodyti asmens vardą, pavardę, pareigas, kontaktinį telefoną).


	
	
	

	Pasiūlymą teikiančio asmens pareigos
	
	Vardas Pavardė




















Pirkimo sąlygų
                3 priedas

SUTARTIES PROJEKTAS

(pridedama atskiru dokumentu)

